Ragna Wettergreen

Ragna Marie Wettergreen (født Olsen; 1864–1958) var en norsk skuespillerinne.

 Familie 
Ragna Wettergreen var datter av byggmester Olaus Olsen og Inger Marie Rynning Kristianisen, og søster av skuespiller Marta Frogg. Hun ble 1. november 1889 gift i Kristiania med overrettssakfører Haakon Ingolf Wettergreen (1858–1902). Hun ble gift annen gang i 1903 med artillerikaptein Roald Skancke (1876–1932). Før hun ble gift benyttet hun kunstnernavnet Ragna Rynning.

 Biografi 
Hun debuterte på Christiania Theater 3. mars 1886, i rollen som Hermine i stykket En Hovmester. Annendebuten kom i stykket Leonarda, hvor hun spilte Aagot. Hun var ansatt ved Christiania Theater i perioden 1886–1899, før hun fulgte de fleste av teaterkreftene derfra til det nye Nationaltheatret.

Fra 1899 til 1934 var hun en av hovedkreftene ved Nationaltheatret, unntatt sesongene 1905–09 da hun var primadonna ved Fahlstrøms Theater. Hun spilte i flere urfremføringer av Henrik Ibsen.  Hennes kunst forente sikker intuisjon, stor sjarm, sterkt temperament og en nyansert teknikk. Blant hennes ypperste karakterroller var Gina Ekdal i Vildanden, fru Arvik i Når den ny vin blomstrer, Konge-Juliane i Hamsuns Livet ivold, Alice i Dödsdansen og Laura i Faderen av Strindberg. Hun var også en glansfull lystspillkunstner. Hun trakk seg tilbake fra scenen omkring 1940, men juni 1952 vendte hun tilbake i sin gamle glansrolle som bestemoren i Eventyret av G. A. de Caillavet og Robert de Flers. Hun var med på 105Ragna Wettergreen i forestillingsdatabasen hos Nasjonalteateret i Oslo oppsetninger i Nasjonalteateret i Oslo. I de siste forestillingene var hun nesten 88 år gammel. 

Ragna Wettergreen fikk kunstnerlønn fra 1949.

I Stavanger er hun hedret med Ragna Wettergreens gate som ligger på Auglend på Hinna.

 Filmografi 
 År Film  Nasjonalitet  Rollenavn  Regissør1921   Markens grøde   Norge  Oline  Gunnar Sommerfeldt1915  Skjæbnens søn  Sverige  Ayla   Mauritz Stiller 1913  Blodets røst  Sverige  Louise Barkner  Victor SjöströmEn fortid  Danmark  Fanny Harlev,fhv. varietésangerinne  Eduard Schnedler-Sørensen1912  Historien om en moder  Danmark  Moren  August Blom

 Teaterroller (utvalg) 
 Nationaltheatret 
 År Oppsetning  Rolle19521936  Eventyret  Fru de Trevillac 1936  Villa Gullregn  Dorothy Radfern 1935  Den forvandlede brugdom  Fru Terentia 1932  Ungen  Hønse-Lovisa1918   Vildanden || Gina Ekdal 
|-
|1899 ||  Barselstuen''  Else Skolemesters 

 Christiania Theater 
 År Oppsetning  Rolle1886   En Hovmester  Hermine 

 Referanser 

 Kilder 

 Eksterne lenker 


 Ragna Wettergreen hos SNL
 Ragna Wettergreen hos SNL utdypning

Kategori:Norske skuespillere
Kategori:Skuespillere ved Nationaltheatret
Kategori:Kommandører av St. Olavs Orden
Kategori:Kongens fortjenstmedalje i gull
Kategori:Personer fra Oslo
Kategori:Personer begravet på Vestre gravlund